ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீர் யூனியன் பிரதேசத்தின் 20 மாவட்டங்களுக்கான முதலாவது மாவட்ட நல்லாட்சி குறியீட்டை மத்திய உள்துறை மற்றும் கூட்டுறவு அமைச்சர் திரு அமித் ஷா நாளை வெளியிடுகிறார்
மத்திய அரசின் நிர்வாக சீர்திருத்தங்கள் & பொதுமக்கள் குறைதீர்ப்பு துறை மற்றும் மேலாண்மை, பொது நிர்வாகம் & ஊரக வளர்ச்சிக்கான ஜம்மு காஷ்மீர் நிறுவனம் ஆகியவை, ஹைதராபாத் நல்லாட்சிக்கான மையத்துடன் இணைந்து ஏற்பாடு செய்யும் நிகழ்ச்சியில் ஜம்மு காஷ்மீர் யூனியன் பிரதேசத்தின் 20 மாவட்டங்களுக்கான முதலாவது மாவட்ட நல்லாட்சி குறியீட்டை மத்திய உள்துறை மற்றும் கூட்டுறவு அமைச்சர் திரு அமித் ஷா நாளை வெளியிடுகிறார்.
மத்திய பணியாளர்கள், பொதுமக்கள் குறைதீர்ப்பு மற்றும் ஓய்வூதியங்கள் துறை அமைச்சர் டாக்டர் ஜிதேந்திர சிங் மற்றும் ஜம்மு & காஷ்மீர் துணைநிலை ஆளுநர் திரு மனோஜ் சின்ஹா ஆகியோரும் நிகழ்ச்சியில் உரையாற்ற உள்ளனர்.
ஸ்ரீ நகரில் ஜூலை 2, 2021 அன்று நடைபெற்ற நல்லாட்சி நடைமுறைகளை செயல்படுத்துதல் குறித்த பிராந்திய மாநாட்டில் நிறைவேற்றப்பட்ட “சிறந்த மின் ஆளுமை - காஷ்மீர் அலமியா” தீர்மானத்தின்படி மத்திய அரசின் நிர்வாக சீர்திருத்தங்கள் & பொதுமக்கள் குறைதீர்ப்பு துறையால் ஜம்மு காஷ்மீர் அரசுடன் இணைந்து ஜம்மு காஷ்மீர் மாவட்ட நல்லாட்சிக் குறியீடு தயாரிக்கப்பட்டது.
மாவட்ட நல்லாட்சி குறியீட்டை உருவாக்குவதற்கான பணி ஜூலை, 2021-ல் தொடங்கப்பட்டு, இப்போது நிறைவடைந்துள்ளது. இதன் மூலம் நல்லாட்சி குறியீட்டைக் கொண்ட நாட்டின் முதல் யூனியன் பிரதேசமாக ஜம்மு & காஷ்மீர் மாறும்.
ஜம்மு காஷ்மீர் அரசின் மாவட்ட நல்லாட்சி குறியீடு, மாவட்ட அளவில் நல்லாட்சி தரவரிசைப்படுத்துவதில் பெரிய நிர்வாக சீர்திருத்தத்தை பிரதிபலிப்பதோடு மாநில/மாவட்ட அளவில் புள்ளிவிபரங்களை சரியான நேரத்தில் தொகுத்து வெளியிடுவதற்கான குறிப்பிடத்தக்க நடவடிக்கையாகும். மைல்கல்லாக அமைந்துள்ள மாவட்ட நல்லாட்சி குறியீடு, ஜம்மு & காஷ்மீரில் உள்ள அனைத்து மாவட்டங்களின் செயல்திறனுக்கான ஆதார அடிப்படையிலான மதிப்பீட்டிற்கான வலுவான கட்டமைப்பை வழங்கும் என்று எதிர்பார்க்கப்படுகிறது.
ஜம்மு & காஷ்மீர் அரசின் தலைமைச் செயலாளர் திரு அருண் குமார் மேத்தா மற்றும் இந்திய அரசின் நிர்வாக சீர்திருத்தங்கள் & பொதுமக்கள் குறைதீர்ப்பு துறை செயலாளர் திரு வி ஸ்ரீனிவாஸ் ஆகியோரும் இந்த நிகழ்வில் உரையாற்றவுள்ளனர்.
ஜம்மு காஷ்மீர் அரசின் மூத்த அதிகாரிகள், மாவட்ட ஆட்சியர்கள் மற்றும் மாவட்டங்களின் முதன்மை திட்ட அலுவலர்கள் இந்நிகழ்ச்சியில் கலந்து கொள்கின்றனர். அனைத்து மாநில/ யூனியன் பிரதேச அரசுகளின் திட்டச் செயலர்கள், நிர்வாக சீர்திருத்த செயலர்கள் மற்றும் விரைவில் தேர்தலை எதிர்கொள்ளாத மாநிலங்களின் மாவட்ட ஆட்சியர்களும் காணொலி மூலம் நிகழ்வில் பங்கேற்க அழைக்கப்பட்டுள்ளனர்.
ஹைதராபாத்தில் உள்ள நல்லாட்சிக்கான மையத்தால் மாவட்ட நல்லாட்சி குறியீட்டை உருவாக்குவது குறித்த விளக்கக்காட்சி இந்த நிகழ்வின் போது இடம்பெறும் . இதைத் தொடர்ந்து, தேர்ந்தெடுக்கப்பட்ட 12 மாவட்ட வளர்ச்சி ஆணையர்களின் மாவட்ட விளக்கங்கள், பல்வேறு துறைகளின் சாதனைகளை வெளிப்படுத்தும்.
பின்னர், எதிர்காலத்தில் மாவட்டங்களின் செயல்திறனை அளவிடுவது , தரப்படுத்துவது மற்றும் மேம்படுத்துவது குறித்த குழு விவாதம் நடைபெறும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1791404
மத்திய அமைச்சரவை
நாட்டில் ஆராய்ச்சி சூழலை வலுப்படுத்த நாடாளுமன்றத்தில் தேசிய ஆராய்ச்சி அறக்கட்டளை மசோதா 2023-ஐ அறிமுகம் செய்ய மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், நாட்டில் ஆராய்ச்சி சூழலை வலுப்படுத்த நாடாளுமன்றத்தில் தேசிய ஆராய்ச்சி அறக்கட்டளை மசோதா
2023-ஐ அறிமுகம் செய்ய ஒப்புதல் வழங்கப்பட்டது. இந்த மசோதாவுக்கு ஒப்புதல் அளிக்கப்பட்டதன் விளைவாக தேசிய ஆராய்ச்சி அறக்கட்டளை மென்மேலும் வளர்ச்சியடைந்து ஆராய்ச்சி மற்றும் மேம்பாட்டு செயல்பாடுகளை ஊக்குவித்து, நாடு முழுவதும் உள்ள பல்கலைக்கழகங்கள், கல்லூரிகள், ஆராய்ச்சி நிறுவனங்கள், ஆராய்ச்சி மற்றும் மேம்பாட்டு அமைப்புகளை ஊக்கப்படுத்தும் ஒரு சூழ்நிலையை ஏற்படுத்தும்.
இந்த மசோதா நாடாளுமன்றத்தில் ஒப்புதல் பெற்ற பிறகு தேசிய ஆராய்ச்சி அறக்கட்டளை நிறுவப்படும். 2023 – 2028 ஆண்டு காலகட்டத்தில் சுமார் ரூ.50,000 கோடி மதிப்பீட்டில் தேசிய கல்விக் கொள்கையின் ஆலோசனைகளின்படி நாட்டில் உயர்மட்ட அறிவியல் சார்ந்த ஆராய்ச்சிகள் நடத்தப்பதற்கான உச்சபட்ச அமைப்பாக தேசிய ஆராய்ச்சி அறக்கட்டளை அமையும்.
அறிவியல் மற்றும் தொழில்நுட்பத் துறையின் நிர்வாக அமைப்பாக தேசிய ஆராய்ச்சி அறக்கட்டளை விளங்கும். இந்த அமைப்பை பல்வேறு துறைகளைச் சார்ந்த தலைசிறந்த ஆராய்ச்சியாளர்கள் மற்றும் தொழில் சார்ந்தவர்கள் மூலம் நிர்வாகம் செய்யப்படும்.
தேசிய ஆராய்ச்சி அறக்கட்டளை அனைத்து அமைச்சகங்களுக்கும் தாக்கத்தை ஏற்படுத்தினாலும் பிரதமர் அதிகாரப்பூர்வ தலைவராகவும், அறிவியல், தொழில்துறை அமைச்சர், மத்திய கல்வித்துறை அமைச்சர் ஆகியோர் அதிகாரப்பூர்வ துணைத் தலைவர்களாகவும் செயல்படுவர். தேசிய ஆராய்ச்சி அறக்கட்டளை பணிகளை மத்திய அரசின் முதன்மை அறிவியல் ஆலோசகர் தலைமையிலான குழு நிர்வாகம் செய்யும்.
தொழில் துறை, கல்வி மற்றும் அரசுத் துறைகள் அனைத்தையும் ஒன்றிணைத்து தொழிற்சாலைகளின் பங்களிப்பை ஒருங்கிணைக்கும் அமைப்பாக விளங்கும். இதற்கு மாநில அரசுகளின் அறிவியல் மற்றும் துறை சார்ந்த அமைச்சகங்கள் துணைபுரியும். இதன் விளைவாக கொள்கை ரீதியிலான முடிவுகளை எடுக்கவும் ஒழுங்கு முறை தொடர்பான நடவடிக்கைகளை மேற்கொள்ளவும் ஏதுவாக அமைந்து ஆராய்ச்சி மற்றும் மேம்பாட்டிற்கு அதிகளவில் நிதியுதவி ஏற்படுத்துவதற்கு வழிவகை செய்யும்.
இந்த மசோதா மூலம் 2008 ஆம் ஆண்டில் நாடாளுமன்றத்தில் ஒப்புதல் பெறப்பட்ட சட்டத்தின் மூலம் ஏற்படுத்தப்பட்ட அறிவியல் மற்றும் பொறியியல் ஆராய்ச்சி ஆணையத்தின் பணிகளை தேசிய ஆராய்ச்சி அறக்கட்டளை மேற்கொள்ளும்.
நிதி அமைச்சகம்
குறுஞ்செய்தி மூலம் NIL ஜிஎஸ்டி வரியை தாக்கல் செய்வதற்கான வசதியை அரசு வெளியிடுகிறது.
வரி செலுத்துவோர் வசதிக்காக குறுஞ்செய்தி மூலம் GSTR – 3B விண்ணப்பத்தைப் பூர்த்தி செய்து NIL GST மாதாந்திர வரிக்கணக்கைத் தாக்கல் செய்ய அரசாங்கம் இன்று அனுமதித்துள்ளது. இது 22 லட்சத்துக்கும் மேற்பட்ட பதிவுசெய்த வரி செலுத்துவோருக்கு ஜிஎஸ்டி வரி செலுத்தும் இணக்கத்தைக் கணிசமாக மேம்படுத்துகிறது, அவர்கள் பொதுவான இணையதளம் மூலம் தங்கள் கணக்கில் உள்நுழைந்து ஒவ்வொரு மாதமும் தங்கள் வருமானத்தை தாக்கல் செய்யவேண்டும். இப்போது, NIL கணக்கைத் தாக்கல் செய்வோர் இந்த ஜிஎஸ்டி இணையதளத்தில் உள்நுழைய தேவையில்லை, மேலும் குறுஞ்செய்தி மூலம் தங்கள் NIL கணக்கை தாக்கல் செய்யலாம்.
இந்த நோக்கத்திற்காக, குறுஞ்செய்தி மூலம் NIL Form GSTR – 3B ஐ தாக்கல் செய்வதற்கான செயல்பாடு GSTN இணையதளத்தில் உடனடியாக அமல்படுத்தப்பட்டுள்ளது. அவ்வாறு தாக்கல் செய்யப்பட்ட வருமானங்களின் நிலையை GSTN இணையதளத்தில் GSTN கணக்கில் உள்நுழைந்து Services>Returns>Track Return Status செல்லலாம். குறுஞ்செய்தி மூலம் NIL கணக்கை தாக்கல் செய்வதற்கான நடைமுறை பின்வருமாறு: -
|
|
Step
|
|
SMS to 14409
|
|
Receive from VD-GSTIND
|
|
Initiate Nil Filing
|
|
NIL<space>3B<space>GSTIN<space>Tax period
Ex. NIL 3B 09XXXXXXXXXXXZC 052020
|
|
123456 is the CODE for Nil filing of GSTR3B for09XXXXXXXXXXXZC for period 052020. Code validity 30 min.
|
|
Confirming Nil Filing
|
|
CNF <space>3B<space>Code
Ex. CNF 3B 123456
|
|
Your, 09XXXXXXXXXXXZC, GSTR3B for 052020 is filed successfully and acknowledged vide ARN is AA070219000384. Please use this ARN to track the status of your return.
|
|
For Help, anytime
|
|
HELP<Space>3B
Ex. Help 3B
|
|
To file NIL return of GSTIN for Mar 2020: NIL 3B 07CQZCD1111I4Z7 032020 To confirm Nil filing: CNF 3B CODE More details www.gst.gov.in
Rm/
சிறப்பு சேவைகள் மற்றும் கட்டுரைகள்
ஐஐடி மெட்ராஸ் நடத்திய 2023 தொழில்தினம் கருத்தரங்கம்
ஐஐடி மெட்ராஸ் வளாகத்தில் இன்று  தொழில்தினம் 2023 என்ற கருத்தரங்கம் நடத்தப்பட்டது. ஐஐடி மற்றும் ஆற்றல் கூட்டமைப்பு சார்பில் நடத்தப்பட்ட இந்தக் கருத்தரங்கம், கார்பன் உமிழ்வை குறைக்கும் இந்தியப் பொருளாதாரத்தை நோக்கிய பாதை என்ற கருப்பொருளில் நடத்தப்பட்டது.
இதில் ஆற்றல் கூட்டமைப்பில் இடம் பெற்றுள்ள இன்ஃபோசிஸ், ஆதித்யா பிர்லா, கம்மின்ஸ், சேவ்ரான் டெக் வென்சர்ஸ், ஷெல், பக்கர் ஹக்ஸ், எஃப்எல்எஸ் மிட்த் ஆகிய 7 நிறுவனங்கள் கலந்துகொண்டன.
இந்தக் கருத்தரங்கில் ஆற்றல் திறன், கார்பன் உமிழ்வைக் குறைக்கும் நடவடிக்கை ஆகிய இரண்டு முக்கிய அம்சங்களின் அடிப்படையில் விவாதங்கள் நடத்தப்பட்டன. இதில் சென்னை ஐஐடி பேராசிரியர் சத்யநாராயண சேஷாத்ரி, ஆற்றல் கூட்டமைப்பின் தலைமை செயல் அதிகாரி டாக்டர் நிகில் தம்பே உள்ளி்ட்ட பலர் உரையாற்றினர்.
2030-ம் ஆண்டிற்குள் கார்பன் உமிழ்வை 45 சதவீதம் குறைக்க இந்தியா உறுதிபூண்டுள்ளது குறிப்பிடத்தக்கது.
குடியரசுத் தலைவர் செயலகம்
குடியரசுத் தலைவர் திருமதி திரௌபதி முர்மு நவ்பாரத் டைம்ஸ் ஏற்பாடு செய்த அனைத்து மகளிர் இருசக்கர வாகனப் பேரணியைக் காணொலி மூலம் தொடங்கி வைத்தார்
இந்தியக் குடியரசுத் தலைவர் திருமதி திரௌபதி முர்மு நவ்பாரத் டைம்ஸ் இன்று  ஏற்பாடு செய்திருந்த அனைத்து மகளிர் இருசக்கர வாகனப் பேரணியைக் காணொலிக் காட்சி வாயிலாகத் தொடங்கி வைத்து உரையாற்றினார்.
ஜனாதிபதி தனது செய்தியில், பெண்கள் பாதுகாப்பாக இருந்தால் குடும்பம் பாதுகாப்பாக இருக்கும். குடும்பம் பாதுகாப்பாக இருந்தால் சமூகம் பாதுகாப்பாக இருக்கும். சமுதாயம் பாதுகாப்பாக இருந்தால் நாடு பாதுகாப்பாக இருக்கும் என்று தெரிவித்தார்.
நமது அரசியலமைப்புச் சட்டத்தின்படி, பெண்களின் கண்ணியத்திற்கு எதிரான நடைமுறைகளைக் கைவிடுவது ஒவ்வொரு இந்தியக் குடிமகனின் கடமை என்று குடியரசுத் தலைவர் கூறினார். இந்த அடிப்படைக் கடமையைச் செய்ய ஒவ்வொரு குடிமகனும் பெண்களிடம் மரியாதையாக நடந்து கொள்ள வேண்டியது அவசியம். பெண்களிடம் மரியாதையான நடத்தைக்கான அடித்தளத்தை குடும்பத்திலேயே மேற்கொள்ள வேண்டும். ஒவ்வொரு தாயும் சகோதரியும் தங்கள் மகன் மற்றும் சகோதரனிடம் அனைத்துப் பெண்களுக்கும் மரியாதை அளிக்கும் விழுமியங்களைப் புகுத்த வேண்டும் என்று அவர் வலியுறுத்தினார். அத்துடன் மாணவர்களிடையே பெண்கள் மீதான மரியாதை மற்றும் கலாச்சாரத்தை வலுப்படுத்துவது ஆசிரியர்களின் பொறுப்பு என்றும் அவர் கூறினார்.
பெண்களுக்குத் தாயாகும் திறனை இயற்கை வழங்கியுள்ளது, தாய்மை அடைந்த பென்னுக்குத் தலைமைப் பண்பு இயல்பாகவே வந்துவிடுகிறது என்று குடியரசுத் தலைவர் குறிப்பிட்டார். தடைகள் மற்றும் சவால்கள் இருந்த போதிலும் பெண்கள் தங்கள் துணிவு மற்றும் திறமையின் வலிமையால் வெற்றியின் புதிய சாதனைகளைப் படைத்துள்ளனர் என்றும் அவர் கூறினார்.
ஊடகங்கள் தமது விளம்பரங்கள், செய்திகள் மற்றும் நிகழ்ச்சிகளில் பெண்களின் கண்ணியம் மற்றும் பாதுகாப்பு தொடர்பான முழுமையான எண்ணம் கொண்டவர்களாக இருக்க வேண்டும் என எதிர்பார்க்கப்படுவதாக குடியரசுத் தலைவர் தெரிவித்தார்.
நமது தேசத்தின் மகள்கள் தன்னம்பிக்கையுடன் முன்னோக்கிச் செல்லும்போதுதான் 'தன்னம்பிக்கை இந்தியா' மற்றும் 'புதிய இந்தியா' என்ற இலக்கை அடைய முடியும் என்றும் குடியரசுத் தலைவர் கூறினார்.
உள்துறை அமைச்சகம்
அதி தீவிர புயல் ‘உம்.பானு’க்கான தயார்நிலையை ஆய்வு செய்ய தேசிய நெருக்கடி மேலாண்மை குழு மீண்டும் கூடியது
உம்பான் புயலை எதிர்கொள்வதற்கு மாநிலங்கள் மற்றும் மத்திய அமைச்சகங்கள்/ஏஜென்சிகளின் தயார் நிலையை ஆய்வு செய்ய தேசிய நெருக்கடி மேலாண்மை குழுவின் மூன்றாவது கூட்டத்துக்கு அமைச்சரவை செயலாளர் திரு ராஜீவ் கவுபா தலைமை தாங்கினார்.
அதி தீவிர புயல் உம்பான், மேற்கு வங்க கடலோர பகுதியை மே 20ம் தேதி மதியம்/மாலை தாக்கும் என எதிர்பார்க்கப்படுகிறது என்று இந்திய வானிலை மையம் கூறியுள்ளது. அப்போது, பலத்த காற்று மணிக்கு 155-185 கி.மீ வேகம் வரை வீசும் என எதிர்பார்க்கப்படுகிறது. அதனுடன் கன மழையும், மாநிலத்தின் கடலோர மாவட்டங்களில் 4 முதல் 5 மீட்டர் உயரத்துக்கு ராட்சத அலையும் எழும். இதனால் மேற்குவங்கத்தின் கிழக்கு மெதினிப்பூர், தெற்கு மற்றும் வடக்கு 24 பரகனாஸ், ஹவுரா, ஹூக்ளி மற்றும் கொல்கத்தா ஆகிய மாவட்டங்களில் பாதிப்பு ஏற்படும் என எதிர்பார்க்கப்படுகிறது. மேற்கு வங்கத்தை கடந்த 2019ம் ஆண்டு நவம்பர் 9ம் தேதியன்று தாக்கிய ‘புல்புல்’ புயலைவிட, உம்பான் புயலின் பாதிப்பு மிக அதிகமாக இருக்கும் என எதிர்பார்க்கப்படுகிறது.
ஒடிசாவின் பாலசூர், ஜஜ்பூர், பத்ரக், கேந்திரபடா, ஜகத்சிங்பூர் ஆகிய மாவட்டங்களிலும் இந்த புயல் கனமழை, சூறாவளி காற்று மற்றும் ராட்சத அலையை ஏற்படுத்தும்.
ஒடிசா தலைமைச் செயலாளர், மேற்குவங்க கூடுதல் தலைமை செயலாளர் ஆகியோர் தாங்கள் எடுத்துள்ள தயார்நிலை நடவடிக்கைகளை தேசிய நெருக்கடி மேலாண்மை குழுவில் தெரிவித்தனர். தாழ்வான பகுதிகளில் வசிக்கும் மக்கள் பாதுகாப்பான இடங்களுக்கு கொண்டு செல்லப்பட்டதாக அவர்கள் கூறினர். உணவு தானியங்கள் கையிருப்பு, குடிநீர் மற்றும் இதர அத்தியாவசிய தேவைகள் குறித்து அனைத்து நடவடிக்கைகளும் எடுக்கப்பட்டுள்ளன. மின்சாரம், தொலை தொடர்பு சேவைகளை சீரமைப்பதற்கான குழுக்களும் தயார்நிலையில் வைக்கப்பட்டுள்ளன.
மாநிலங்கள் மற்றும் மத்திய அரசு அமைப்புகளின் தயார்நிலையை ஆய்வு செய்த அமைச்சரவை செயலாளர், தாழ்வான பகுதிகளில் வசிக்கும் மக்களை அப்புறப்படுத்துவது, உணவு, குடிநீர், மருந்துகள் போன்ற அத்தியாவசிப் பொருட்கள் போதுமான அளவில் இருப்பு வைத்திருப்பது போன்ற பணிகளை சரியான நேரத்த்தில் முடிப்பதை உறுதி செய்ய வேண்டும் என கேட்டுக் கொண்டார். சாலைகளை சரிசெய்வது மற்றும் இதர மீட்பு பணிகளை மேற்கொள்ளும் குழுக்களை தயார்நிலையில் வைத்திருக்க வேண்டும் என மாநிலங்களுக்கு அறிவுறுத்தப்பட்டது.
இரண்டு மாநிலங்களுக்கும் தேசிய பேரிடர் நிவாரண படையின் 36 குழுக்கள் அனுப்பப்பட்டுள்ளன. ராணுவம், போர்கப்பல்கள் மற்றும் விமானங்களுடன் கூடிய கடற்படை, விமானப்படை, கடலோர காவல்படை ஆகியவற்றின் மீட்பு மற்றும் நிவாரண குழுவினர் தயார் நிலையில் வைக்கப்பட்டுள்ளனர். அத்தியாவசிய சேவைகளின் பராமரிப்பை உறுதி செய்ய தொலை தொடர்புத்துறை மற்றும் மின்துறை அதிகாரிகள் இரு மாநிலங்களுக்கும் அனுப்பி வைக்கப்பட்டுள்ளனர்.
காணொலி காட்சி மூலம் நடந்த இந்த கூட்டத்தில், ஒடிசா தலைமைச் செயலாளர், மேற்கு வங்க உள்துறை செயலாளர், மத்திய உள்துறை, பாதுகாப்புத்துறை, கப்பல் போக்குவரத்து துறை, மின்சாரத்துறை, தொலை தொடர்புத்துறை, சுகாதாரத்துறை, இந்தியா வானிலைய மையம், தேசிய பேரிடர் நிர்வாக ஆணையம், தேசிய பேரிடர் மீட்பு குழு ஆகியவற்றின் அதிகாரிகள் கலந்து கொண்டனர்.
எதிர்வரும் நிலைமையை ஆராய தேசிய நெருக்கடி மேலாண்மை குழு மீண்டும் கூடும்.
அம்பான் அதி தீவிர புயலை எதிர்கொள்வதற்கான தயார் நிலை பற்றி தேசிய நெருக்கடி மேலாண்மை குழுவின் ஆய்வுக் கூட்டம்:
(
அறிவியல் மற்றும் தொழில்நுட்பத்துறை
ஊரகப்பகுதிகளில் அதிகப் பாதுகாப்பு அம்சங்கள் தேவைப்படாத சூழ்நிலைகளில் பாதுகாப்பாக வைத்திருக்கக் கூடிய, குறைந்த செலவிலான கோவிட்-19ஐ கண்டறியும் கருவியை உருவாக்க ஆய்வுகள் தொடங்கியுள்ளன
கோவிட்-19 பெருந்தொற்றுப் பரவல் போதுமான உள்கட்டமைப்பு வசதிகள் இல்லாத தொலைதூரப் பகுதிகளிலும் விரைவுப் பரிசோதனை வசதிகளை உருவாக்க வேண்டிய புதிய சவாலை ஏற்படுத்தியுள்ளது. கட்டாயமான சேமிப்பு வசதிகள் அதிகம் தேவைப்படாத நிலையில், குறைந்த செலவிலான பரிசோதனைக் கருவிகளை உருவாக்க வேண்டிய தேவையை இது எழுப்பியுள்ளது. இந்த அவசரத் தேவையைப் பூர்த்தி செய்வதற்கான ஆராய்ச்சித் திட்டத்தை விஞ்ஞானிகள் செயல்படுத்தத் தொடங்கியுள்ளனர்.
அறிவியல் மற்றும் தொழில்நுட்பத் துறையின் கீழ் செயல்படும் தன்னாட்சி நிறுவனமான அறிவியல் மற்றும் பொறியியல் ஆராய்ச்சி வாரியத்தின் , ஆதரவுடன் ராஞ்சியின் மெஸ்ராவில் உள்ள பிர்லா தொழில்நுட்ப நிலையம் உயிர் தகவலியல் கருவியைப் பயன்படுத்தி இலக்குப் புரதத்தை கண்டறியும் ஆராய்ச்சியைத் தொடங்கியுள்ளது. இதற்கான பரிசோதனைக் கருவியை உருவாக்கும் முயற்சியில் இந்த நிலையம் ஈடுபட்டுள்ளது. பரிசோதனைக் கருவியை உருவாக்குவதற்காக ஸ்பைக் புரதச் சிறப்பு தொகுதியை இந்த ஆய்வு மேற்கொண்டுள்ளது.
ஆராய்ச்சியார்கள் சார்ஸ்-கொரோனா-வைரஸ்2 தொற்றைக் கண்டறிவதற்கான அப்டாமர் அடிப்படையிலான பரிசோதனைக் கருவியை உருவாக்கி வருகின்றனர். இந்த ஆய்வானது கொரோனா வைரஸ் தொற்றைக் கண்டறிவதை முதலில் உறுதி செய்யும். இந்தப் பரிசோதனைக் கருவி கோவிட்-19 தொற்று உள்ளிட்ட பல்வேறு வகையான கொரோனா வைரஸ் தொற்றுக்களை  வித்தியாசப்படுத்திக் கண்டறியும். இந்த மூன்று கொரோனா வைரஸ் தொற்றிலும்  உள்ள கன்சர்வ்டு டொமைன் அடிப்படையில் பொதுவான கொரோனா வைரஸ் தொற்று கண்டறியப்படும். அதே வேளையில் வைரசை வித்தியாசப்படுத்திக் கண்டறியும் உபகரணமானது சார்ஸ்-கொரோனா-வைரஸ்2, சார்ஸ்-கொரோனா-வைரஸ்1, மெர்ஸ் வைரஸ் ஆகியவற்றில் முறையே உள்ளடங்கியுள்ள கன்சர்வ்டு மற்றும் நான்கன்சர்வ்டு டொமைன் அடிப்படையில் உருவாக்கப்படும்.
(Visitor Counter : 166
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் உரிமை மீறல், நியாயமற்ற வர்த்தக நடைமுறை - ஓலா, உபேர் நிறுவனங்களுக்கு மத்திய நுகர்வோர் பாதுகாப்பு ஆணையம் நோட்டீஸ்
வாடகை கார் நிறுவனங்களான ஓலா, உபேர் ஆகியவை நுகர்வோர் விதி மீறல், நியாயமற்ற வர்த்தக நடைமுறைகளில் ஈடுபட்டது தொடர்பாக மத்திய நுகர்வோர் பாதுகாப்பு ஆணையம் இந்த இரண்டு நிறுவனங்களுக்கும் நோட்டீஸ் அனுப்பியுள்ளது.
இரண்டு நிறுவனங்கள் மீதும், அதிக கட்டணம் வசூலித்தல், சேவைகள் வழங்குவதில் குறைபாடு, உரிய காரணமின்றி பயணத்தை ரத்து செய்வது, கட்டண உயர்வு, ஆன்லைனில் செலுத்தாமல் பணமாக கட்டணத்தை தர வலியுறுத்துவது, குறைவான கட்டணத்துக்கும் அதிக கட்டணம் வசூலிப்பது, ஓட்டுநர்களின் நடத்தை மீறல்கள், வாகனங்களில் ஏசி போட மறுப்பது உள்ளிட்ட பல்வேறு புகார்கள் எழுந்துள்ளன.
இதுதொடர்பாக பதில் அளிக்கும்படி மத்திய நுகர்வோர் பாதுகாப்பு ஆணையம் ஓலா, உபேர் நிறுவனங்களை வலியுறுத்தியுள்ளது.
01.04.2021 முதல் 01.05.2022 வரைஓலாவுக்கு எதிராக 2,482 புகார்களும், உபேருக்கு எதிராக 770 புகார்களும் பதிவு செய்யப்பட்டுள்ளன.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1826940
குடியரசுத் தலைவர் செயலகம்
மூன்று நாடுகளின் தூதர்கள் குடியரசுத் தலைவரிடம் அறிமுக ஆவணங்களை ஒப்படைத்தனர்
ஸ்வீடன், நைஜிரியா மற்றும் அமெரிக்க நாடுகளின் தூதர்கள் குடியரசுத் தலைவர் மாளிகையில் இன்று நடைபெற்ற நிகழ்ச்சியில் குடியரசுத் தலைவர் திரு. ராம் நாத் கோவிந்திடம் நியமன பத்திரத்தை அளித்தனர்.
அறிமுக ஆவணங்களை ஒப்படைத்தவர்களின் விவரங்கள்:
- ஸ்வீடன் தூதர், திரு. க்லாஸ் மொலின்
- நைஜிரியா தூதர், மேஜர் ஜெனரல்  க்ரிஸ் சண்டே, எஸ்ஸீ நைஜிரியா ஆணையர்
- அமெரிக்க தூதர், திரு. கெனத் அயன் ஜஸ்டர்
(Visitor Counter : 111
குடியரசுத் தலைவர் செயலகம்
நீலம் சஞ்சீவ ரெட்டி பிறந்த நாளையொட்டி குடியரசுத்தலைவர் அவருக்கு மரியாதை செலுத்தினார்
குடியரசுத் தலைவர் திரு.ராம்நாத் கோவிந்த், முன்னாள் குடியரசுத்தலைவர் திரு நீலம் சஞ்சீவ ரெட்டியின் பிறந்த நாளையொட்டி, குடியரசுத் தலைவர் மாளிகையில் உள்ள அன்னாரின் உருவப்படத்திற்கு மரியாதை செலுத்தினார். அவர், திரு நீலம் சஞ்சீவ ரெட்டியின் உருவப்படத்திற்கு மலரஞ்சலி செலுத்தினார்.
(Visitor Counter : 158
நிதி அமைச்சகம்
ரூ 491 கோடி போலி உள்ளீட்டு வரிக் கடன் ரசீதுகளை வழங்கிய 93 போலி நிறுவனங்களின் சட்ட விரோத கூட்டை அதிகாரிகள் முறியடித்து, ஒருவரைக் கைது செய்தனர்
போலி ஆவணங்களின் வாயிலாக பல போலி நிறுவனங்களை நடத்தி ரூ 491 கோடி உள்ளீட்டு வரிக் கடன் மோசடி செய்ததற்காக ஒரு நபரை ஜிஎஸ்டி நுண்ணறிவு இயக்குநரகத்தின் குருகிராம் மண்டலப் பிரிவு 18.01.2022 அன்று கைது செய்தது.
இந்தியா முழுவதும் உள்ள பல்வேறு நபர்களுக்கு தொலைதூர இடங்களிலிருந்து தங்கள் வேலையைச் செய்வதற்கும், தரவைச் சேமிப்பதற்கும் கிளவுட் ஸ்டோரேஜ் வசதியை ஒருவர் வழங்குகிறார் என்று ஜிஎஸ்டி நுண்ணறிவு இயக்குநரகத்தின் ஜெய்ப்பூர் மண்டலப் பிரிவு வழங்கிய தகவலின் அடிப்படையில் கிளவுட் சேவை வழங்குநரிடமிருந்து மீட்டெடுக்கப்பட்ட வன்தகடு -ஹார்ட் டிஸ்க்- ஆய்வு செய்யப்பட்டது.
அதில் உள்ள தரவுகளை ஆய்வு செய்ததன் மூலம், 93 போலி நிறுவனங்களின் இணைப்பாளராகச் செயல்பட்ட முக்கிய நபர் அடையாளம் வெளிப்பட்டது.
18.01.2022 அன்று நடத்தப்பட்ட தேடுதல் நடவடிக்கையின் போது, கொடுக்கப்பட்ட முகவரிகளில் பல்வேறு நிறுவனங்கள் இல்லாதது கண்டறியப்பட்டது. மேற்கூறிய நிறுவனங்களை நடத்தி வந்த முக்கிய செயல்பாட்டாளர் ஹரியானாவில் உள்ள ஹன்சியில் கைது செய்யப்பட்டார்.
மற்ற கூட்டாளிகளுடன் சேர்ந்து மோசடி செய்ததை விசாரணையின் போது அவர் ஒப்புக்கொண்டார். பின்னர் நீதிமன்றத்தில் ஆஜர் படுத்தப்பட்டு 14 நாட்கள் நீதிமன்றக் காவலுக்கு அனுப்பப்பட்டார். இது தொடர்பாக மேற்கொண்டு விசாரணை நடைபெற்று வருகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793299
அறிவியல் மற்றும் தொழில்நுட்பத்துறை
அறிவியல், தொழில்நுட்பம் மற்றும் புதுமை கண்டுபிடிப்புகள் துறையில் ‘தேசிய அறிவியல் விருதுகள்’ என்ற பெயரில் புதிய தேசிய விருதுகளை அரசு அறிவித்துள்ளது
அறிவியல், தொழில்நுட்பம் மற்றும் புதுமை கண்டுபிடிப்புகள் துறையில் ‘தேசிய அறிவியல் விருதுகள்’ என்ற பெயரில் புதிய தேசிய விருதுகளை அரசு அறிவித்துள்ளது.
அறிவியல், தொழில்நுட்பம் மற்றும் தொழில்நுட்பம் சார்ந்த கண்டுபிடிப்புகளின் பல்வேறு துறைகளில் விஞ்ஞானிகள், தொழில்நுட்ப வல்லுநர்கள் மற்றும் கண்டுபிடிப்பாளர்கள் தனித்தனியாக அல்லது குழுக்களாக செய்த குறிப்பிடத்தக்க மற்றும் ஊக்கமளிக்கும் பங்களிப்பை அங்கீகரிப்பதே தேசிய அறிவியல் விருதின் நோக்கமாகும்.
தேசிய அறிவியல் விருது இந்தியாவில் அறிவியல், தொழில்நுட்பம் மற்றும் கண்டுபிடிப்புத் துறையில் மிக உயர்ந்த அங்கீகாரங்களில் ஒன்றாகும். அரசு, தனியார் துறை நிறுவனங்களில் பணியாற்றும் விஞ்ஞானிகள், தொழில்நுட்ப வல்லுநர்கள், கண்டுபிடிப்பாளர்கள் அல்லது எந்தவொரு நிறுவனத்திற்கும் வெளியே பணிபுரியும் தனி நபரும், அறிவியல், தொழில்நுட்பம் அல்லது தொழில்நுட்பம் சார்ந்த கண்டுபிடிப்புகளின் எந்தவொரு துறையிலும் முன்னோடி ஆராய்ச்சி அல்லது கண்டுபிடிப்பு ஆகியவற்றின் அடிப்படையில் தனித்துவமான பங்களிப்பை வழங்கிய தனி நபரும் இந்த விருதுகளுக்கு தகுதியுடையவர்கள். இந்திய சமூகங்கள் அல்லது சமூகத்திற்கு பயனளிக்கும் அசாதாரண பங்களிப்புகளுடன் வெளிநாட்டில் வசிக்கும் இந்திய வம்சாவளியினரும் இந்த விருதுகளுக்கு தகுதியுடையவர்கள். விருதுகள் பின்வரும் நான்கு பிரிவுகளில் வழங்கப்படும்:-
அறிவியல் ரத்னா விருது அறிவியல் மற்றும் தொழில்நுட்பத்தின் எந்தவொரு துறையிலும் செய்யப்பட்ட வாழ்நாள் சாதனைகள் மற்றும் பங்களிப்புகளை அங்கீகரிக்கும்.
அறிவியல் ஸ்ரீ விருது அறிவியல் மற்றும் தொழில்நுட்பத்தின் எந்தவொரு துறையிலும் சிறந்த பங்களிப்பை அங்கீகரிக்கும்.
அறிவியல் இளையோர் -சாந்தி ஸ்வரூப் பட்நாகர் விருது அறிவியல் மற்றும் தொழில்நுட்பத்தின் எந்தவொரு துறையிலும் அசாதாரண பங்களிப்பை வழங்கிய 45 வயது வரையிலான இளம் விஞ்ஞானிகளை அங்கீகரித்து ஊக்குவிக்கும்.
அறிவியல் குழு விருது, அறிவியல் மற்றும் தொழில்நுட்பத்தின் எந்தவொரு துறையிலும் ஒரு குழுவில் பணியாற்றி அசாதாரண பங்களிப்பை வழங்கிய மூன்று அல்லது அதற்கு மேற்பட்ட விஞ்ஞானிகள் / ஆராய்ச்சியாளர்கள் / கண்டுபிடிப்பாளர்கள் அடங்கிய குழுவுக்கு வழங்கப்படும்.
இயற்பியல், வேதியியல், உயிரியல் அறிவியல், கணிதம் மற்றும் கணினி அறிவியல், புவி அறிவியல், மருத்துவம், பொறியியல் அறிவியல், வேளாண் அறிவியல், சுற்றுச்சூழலியல், தொழில்நுட்பம் மற்றும் கண்டுபிடிப்பு, அணுசக்தி, விண்வெளி அறிவியல் மற்றும் தொழில்நுட்பம் ஆகிய 13 துறைகளில் ராஷ்டிரிய விக்யான் புரஸ்கார் வழங்கப்படும். பாலின சமத்துவம் உட்பட ஒவ்வொரு களம் / துறையிலிருந்தும் பிரதிநிதித்துவம் உறுதி செய்யப்படும்.
தேசிய அறிவியல் விருதுகளுக்கு பெறப்படும் அனைத்து பரிந்துரைகளும் மத்திய அரசின் முதன்மை அறிவியல் ஆலோசகர் தலைமை வகிக்கும் தேசிய அறிவியல் விருதுக் குழுவிடம் சமர்ப்பிக்கப்படும்.
இந்த விருதுகளுக்கான பரிந்துரைகள் ஒவ்வொரு ஆண்டும் ஜனவரி 14ஆம் தேதி வரவேற்கப்படும், இது ஒவ்வொரு ஆண்டும் பிப்ரவரி 28  வரை பெறப்படும். இந்த விருதுகள் ஒவ்வொரு ஆண்டும் மே 11ஆம் தேதி  அறிவிக்கப்படும். அனைத்து வகை விருதுகளுக்கான விருது வழங்கும் விழா ஆகஸ்ட் 23ஆம் தேதி  அன்று நடைபெறும். அனைத்து விருதுகளுக்கும் ஒரு சான்றிதழ் மற்றும் ஒரு பதக்கம் இருக்கும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1959262
இளைஞர் நலன் மற்றும் விளையாட்டு அமைச்சகம்
இந்திய விளையாட்டு ஆணையம் மும்பையில் நடத்தும் பிட் இந்தியா சுதந்திர ஓட்டத்தின் பலன்களைப் பற்றி பேட்மிண்டன் வீரர் சிராக் ஷெட்டி எடுத்துரைத்தார்
மும்பையில் உள்ள இந்திய விளையாட்டு ஆணையம், பேட்மிண்டன் வீரர் சிராக் ஷெட்டியுடன் இணைம் மூலமான உரையாடல் ஒன்றை வெள்ளிக்கிழமை அன்று நடத்தியது.
கடந்த மாதம் அர்ஜுனா விருதை மெய்நிகர் நிகழ்ச்சி மூலம் பெற்ற சிராக் ஷெட்டி, இந்திய விளையாட்டு ஆணையம் மும்பையில் நடத்தும் பிட் இந்தியா சுதந்திர ஓட்டத்தின் பலன்களைப் பற்றி கலந்துரையாடலின் போது எடுத்துரைத்தார்.
"உடல் நலத்துக்கு மட்டுமில்லாமல், மன நலனுக்கும் இது ஒரு சிறந்த பயிற்சி ஆகும். பொதுமக்கள் இதில் அதிக அளவில் கலந்து கொண்டு, இந்த ஓட்டத்தை ஒரு வெற்றிகரமான நிகழ்வாக ஆக்க வேண்டும். ஓடுவதால் ஏற்படும் பலன்கள் மிக அதிகம்," என்றார்.
"ஓட்டத்துக்குப் பின் சோர்வாகி விடுவோம் என்று பலரும் எண்ணுகிறார்கள். மாறாக, ஓட்டப் பயிற்சிக்கும் பின்பு தான் நான் இன்னும் சக்தியும், புத்துணர்ச்சியும் பெற்றதாக எண்ணுகிறேன்," என்று சிராக் ஷெட்டி கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleaseIframePage.aspx?PRID=1653460
(Visitor Counter : 62
அறிவியல் மற்றும் தொழில்நுட்பத்துறை
ஸ்டார்ட் அப் நிறுவனங்கள் இந்தியாவின் எதிர்கால பொருளாதாரத்தை தீர்மானிக்கும் என்றும் உலக பொருளாதாரத்தின் தூணாக திகழும் என்றும் மத்திய அமைச்சர் டாக்டர் ஜிதேந்திர சிங் கூறியுள்ளார்
ஸ்டார்ட் அப் நிறுவனங்கள் இந்தியாவின் எதிர்கால பொருளாதாரத்தை தீர்மானிக்கும் என்றும் உலக பொருளாதாரத்தின் தூணாக திகழும் என்றும் மத்திய அறிவியல் மற்றும் தொழில்நுட்ப துறை அமைச்சர் டாக்டர் ஜிதேந்திர சிங் கூறியுள்ளார்.
ஸ்டார்ட் அப் இந்தியா 2022 கண்காட்சி மற்றும் மாநாட்டில் சிறப்பு விருந்தினராக கலந்து கொண்டு அவர் பேசினார். பிரதமர் திரு நரேந்திர மோடியின் நடவடிக்கையின் மூலம் கடந்த 2014-ம் ஆண்டு முதல் 2022ம் ஆண்டு வரை எட்டு ஆண்டுகளில் ஸ்டார்ட் அப் நிறுவனங்களின் எண்ணிக்கை 300 லிருந்து 70 ஆயிரமாக அதிகரித்துள்ளது என்று தெரிவித்தார். ஸ்டார்ட் அப் நிறுவன சூழலில் உலகில் மூன்றாவது மிகப்பெரிய நாடாக விளங்குகிறது என்று கூறினார். ஸ்டார்ட் அப் நிறுவனங்கள், ஆராய்ச்சி, கல்வி மற்றும் தொழில் துறை நிறுவனங்கள் ஒருங்கிணைக்கப்பட வேண்டும் என்று வலியுறுத்தினார். தகவல் தொழில்நுட்பம்,கணினி, தகவல் தொடர்புத் துறைக்கும் அப்பால், மற்ற துறைகளிலும் ஸ்டார்ட் அப் நிறுவனங்கள் தொடங்கப்பட வேண்டும் என்று கூறினார். வேளாண் மற்றும் பால்வளத்துறையில் ஸ்டார்ட் அப் நிறுவனங்கள் தொடங்கப்படலாம் என்றும் அமைச்சர் ஜிதேந்திர சிங் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1830529
எரிசக்தி அமைச்சகம்
இந்தியா-சர்வதேச எரிசக்தி முகமை: கேந்திர ரீதியான கூட்டணி ஒப்பந்தம் கையெழுத்து
கேந்திர ரீதியான கூட்டணி வடிவமைப்பிற்காக சர்வதேச எரிசக்தி முகமையுடன் ஒப்பந்தம் ஒன்றில் இந்தியா இன்று  கையெழுத்திட்டுள்ளது. பரஸ்பர நம்பிக்கையையும், ஒத்துழைப்பையும் வலுப்படுத்தவும், நிலையான, ஸ்திரத்தன்மையான, சர்வதேச எரிசக்தி பாதுகாப்பை மேம்படுத்தவும் இந்த ஒப்பந்தம் கையெழுத்தாகியுள்ளது. விரிவான அறிவாற்றலை பகிர்ந்து கொள்ளவும், சர்வதேச எரிசக்தி முகமையின் முழுநேர உறுப்பினராக இந்தியா செயல்படவும் இந்தக் கூட்டணி ஒரு படிக்கல்லாகத் திகழும்.
மத்திய எரிசக்தி செயலாளர் திரு சஞ்சீவ் நந்தன் சகாய், சர்வதேச எரிசக்தி முகமையின் நிர்வாக இயக்குனர் டாக்டர் ஃபடிஹ் பிரோல் ஆகியோர் இந்த ஒப்பந்தத்தில் கையெழுத்திட்டனர். எரிசக்தி பாதுகாப்பு, தூய்மையான மற்றும் நிலையான எரிசக்தி, எரிசக்தி செயல்திறன், இந்தியாவில் மேம்படுத்தப்பட்ட பெட்ரோலியம் சேமிப்பு திறன், விரிவுபடுத்தப்பட்ட எரிவாயு அடிப்படையிலான இந்திய பொருளாதாரம் போன்ற துறைகளை செம்மைப்படுத்த இந்த கூட்டணி ஏதுவாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1692674
-----
(Visitor Counter : 203